# Tiana Lemnitz

Tiana Lemnitz (Metz, 26 d'octubre de 1897 - Berlín, 5 de febrer de 1994) fou una soprano operística alemanya. Va participar en òperes al Staatsoper de Berlín entre 1934 i 1957.

## Biografia

Tiana Lemnitz, coneguda també sota el seu nom d'escena Tiana Gerstung, va néixer el 26 d'octubre de 1897, a Metz, durant l'annexió de Lorena a l'Imperi Alemany ocorreguda entre 1871 i 1918. La ciutat, que comptava a aquella època amb una trentena de societats musicals i corals, a més de molts cafès-concerts, tenia llavors una vida musical intensa. La jove Tiana va estudiar al Conservatori Hoch de Frankfurt del Main amb Antoni Kohmann, i debutà a Heilbronn l'any 1921, en el paper principal de l'òpera Undine d'Albert Lortzing. Tiana Lemnitz cantà després a Aquisgrà entre 1922 i 1928, i a continuació a Hannover entre 1928 i 1934. Va fer també algunes aparicions a Dresden i a Sopot.
Tiana Lemnitz debutà a l'Òpera de l'Estat de Berlín l'any 1934, on va assolir els seus èxits més importants. Hi cantarà fins a l'any 1957; al mateix temps, era freqüentment convidada a les òperes de Múnic i de Viena, i cantà el paper de Marguerite de Faust a Varsòvia l'any 1937, al costat del Méphisto de Fiódor Xaliapin. Pel que fa a les òperes de Wagner, va interpretar els papers d'Elisabeth, Elsa, Eva, i fins i tot Sieglinde (aquest paper només a Berlín, del qual no queda document sonor). Cantà també el paper de Pamina a la integral de Die Zauberflöte gravada per Sir Thomas Beecham l'any 1937 i el d'Agathe a Der Freischütz al Festival de Salzbourg, l'any 1939. L'any 1936, Tiana Lemnitz va participar en la temporada del Royal Opera House de Londres i l'any 1950 a la del Teatro Colón de Buenos Aires.
Com a professora de cant, va tenir entre els seus alumnes el tenor Wilfried Krug.
Tiana Lemnitz a morir a Berlín el 5 de febrer de 1994.

## Estil i interpretació

La veu de Tiana Lemnitz s'ajustava particularment als grans papers líric-dramàtics del repertori alemany i italià, tals la Comtessa Almaviva, Pamina, Euryanthe, Elisabeth, Elsa, Eva, Sieglinde, Octaviana i La Maréchale a Der Rosenkavalier, al paper principal d'Arabella, a Elvira, Leonora, Aida i Desdemona. Desenvolupà igualment una afecció particular per a les heroïnes eslaves i txeques, sobretot Marenka a La nòvia venuda, Milada a Dalibor, el paper principal de Jenufa i Natasha a Txarodéika. Fou molt admirada també com a intèrpret de lied, al qual consagrà una gran part de la seva carrera.
Artista fervent, intèrpret matisada i refinada, a qualsevol repertori que cantava, Tiana Lemnitz va saber utilitzar una veu naturalment sumptuosa, una plasticitat vocal i un frasejat poètic, de manera excepcional.

## Repertori

* Alban Berg
** Wozzeck (Marie)
* Bedřich Smetana
** Dalibor (Milanda)
** La nòvia venuda (Marenka)
* Carl Maria von Weber
** Der Freischütz (Agathe): Orquestra de l'Òpera de l'Estat de Baviera dirigida per Leo Blech (1935), més tard per Bruno Seidler-Winkler (1939)
* Christoph Willibald Gluck
** Orfeu o Eurídice
* Georges Bizet
** Carmen (Micaëla)
* Giacomo Puccini
** La Bohème (Mimì)
* Giuseppe Verdi
** Aida (Aida): Orquestra de l'Òpera de l'Estat de Baviera dirigida per Franz Schmidt (1937)
** Don Carlos (Elisabetta)
** Ernani (Elvira)
** Il trovatore (Leonora)
** Otello (Desdemona): Orquestra de l'Òpera de l'Estat de Baviera dirigida per Bruno Seidler-Winkler (1938-1939)
* Albert Lortzing
** Undine (Undine)
* Leoš Janáček
** Jenůfa (Jenufa)
* Piotr Ilitch Txaikovski
** Ievgueni Oneguin (Tatjana)
** Txarodéika (Nastasya)
* Richard Strauss
** Arabella (Arabella)
** Der Rosenkavalier (Oktavian; Die Marschallin)
* Richard Wagner
** Die Meistersinger von Nürnberg (Eva)
** Die Walküre (Sieglinde)
** Lohengrin (Elsa): Orquestra de l'Òpera de l'Estat de Baviera dirigida per Johannes Schüler (1939)
** Tannhäuser (Elisabeth): Orquestra de l'Òpera de l'Estat de Baviera dirigida per Leo Blech (1936)
* Stanislaw Moniuszko
** Halka (Halka)
* Wolfgang Amadeus Mozart
** Die Zauberflöte (Pamina): Orquestra Filharmònica de Berlín dirigida per Sir Thomas Beecham (1937)
** Don Giovanni (Donna Anna)
** Le nozze di Figaro (Contessa): Orquestra Filharmònica de Berlín dirigida per Bruno Seidler-Winkler (1938)

## Bibliografia

* André Tubeuf, Els Introuvables del cant wagnérien, L'Avant Scène Opéra, núm.67, setembre de 1984; Les Introuvables du chant mozartien, L'Avant Scène Opéra, núm.79/80, setembre/octubre de 1985.
* Le Dictionnaire des interprètes, sota la direcció d'Alain Paris, París, Robert Laffont, col·lecció «Bouquins», 1989 ISBN 2-221-06660-X.
* L'Univers de l'opéra. Œuvres, scènes, compositeurs, interprètes, sota la direcció de Bertrand Dermoncourt, París, Robert Laffont, col·lecció «Bouquins», 2012.

## Referències

* ↑ Segons Katalog der Deutschen Nationalbibliothek.
* ↑ Tiana Lemnitz (Soprano) a bach-cantatas.com
* 1 2 Lemnitz, Tiana a Bayerisches musiker lexikon.
* ↑ François Roth: La Lorraine annexée, Serpenoise, 2007.
* ↑ Henri Tribout de Morembert: La musique à Metz à travers les âges, en Académie nationale de Metz, 1979 (p. 45).
* ↑ Jean-Christophe Diedrich: Un loisir urbain, les cafés-concerts en Lorraine allemande et française 1870-1914, a Divertissements et loisirs dans les sociétés urbaines à l'époque moderne et contemporaine, Tours, Presses universitaires François-Rabelais et Maison des Sciences de l’Homme, 2005 (p. 225-242).
* ↑ André Tubeuf, Les Introuvables du chant mozartien, L'Avant Scène Opéra, núm.79/80, setembre/octubre 1985, p. 116.
* ↑ André Tubeuf, Les Introuvables du chant wagnérien, L'Avant Scène Opéra, núm.67, setembre 1984, p. 133.
* ↑ Galeria fotogràfica a deutschefotothek.de.